Document ID: 32006D0257

KOMISSION PÄÄTÖS,
tehty 9 päivänä helmikuuta 2006,
kosmeettisissa valmisteissa käytettyjen ainesosien luettelosta ja yhteisestä nimikkeistöstä tehdyn päätöksen 96/335/EY muuttamisesta
(ETA:n kannalta merkityksellinen teksti)
(2006/257/EY)
EUROOPAN YHTEISÖJEN KOMISSIO, JOKA
ottaa huomioon Euroopan yhteisön perustamissopimuksen,
ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (1) ja erityisesti sen 5 a artiklan 3 kohdan ja 7 artiklan 2 kohdan,
on kuullut kosmetiikan ja kuluttajille tarkoitettujen muiden tuotteiden kuin elintarvikkeiden tiedekomiteaa,
sekä katsoo seuraavaa:
(1)
Kosmetiikkateollisuudelta saatujen tietojen perusteella kosmeettisissa valmisteissa käytettyjen ainesosien luetteloa ja yhteistä nimikkeistöä, jotka vahvistetaan päätöksen 96/335/EY (2) liitteessä, on tarpeen päivittää.
(2)
Päätöksen 96/335/EY liitteessä oleva osa I olisi päivitettävä nykyisiä ja uusia ainesosia koskevien tietojen tieteellisen tarkkuuden ja voimassaolon varmistamiseksi ja kasvitieteellisten tietojen sekä määritelmien ja tehtäväluokkien parantamiseksi.
(3)
On osoittautunut tarpeelliseksi muuttaa merkittävästi päätöksen 96/335/EY liitteessä vahvistettuja nimistön merkintätapoja niiden selkiyttämiseksi ja mukauttamiseksi kansainvälisessä kosmeettisten aineiden nimistössä (INCI) tapahtuneisiin muutoksiin.
(4)
Päätöksen 96/335/EY liitteessä vahvistettua lyhenneluetteloa olisi mukautettava luetteloon sisällytettyjen uusien ainesosien ottamiseksi huomioon.
(5)
Siksi päätöstä 96/335/EY olisi muutettava vastaavasti.
(6)
Tässä päätöksessä säädetyt toimenpiteet ovat kosmeettisia valmisteita käsittelevän pysyvän komitean lausunnon mukaiset,
ON PÄÄTTÄNYT SEURAAVAA:
Ainoa artikla
Muutetaan päätöksen 96/335/EY liite tämän päätöksen liitteen mukaisesti.
Tehty Brysselissä 9 päivänä helmikuuta 2006.

Labels: 1
19